กินคุมแบบ28เม็ดค่ะ ตอนนี้ปนะจำเดือนมาแล้ว ต้องหยุดกินยาไหมค่ะ
สวัสดีค่ะ ยาเม็ดกินคุมกำเนิดแบ่งตามจำนวนวันที่กินได้ 2 ชนิด คือ1. แบบ 21 เม็ด โดยเม็ดยาทุกเม็ดจะเป็นฮอร์โมนค่ะ ให้กินเรียงตามที่ระบุในแผงวันละ 1 เม็ดจนครบ 21 วัน แล้วหยุดการกินยาคุมไป 7 วัน ซึ่งในช่วง 7 วันนี้ โดยปกติประจำเดือนจะมาค่ะ เมื่อครบ 7 วันแล้วให้เริ่มกินยาเม็ดคุมกำเนิดแผงใหม่ต่อไปได้เลยค่ะ2. แบบ 28 เม็ด ใน 21 เม็ดแรกจะเป็นฮอร์โมน ส่วน 7 เม็ดหลังจะไม่ใช่ฮอร์โมนค่ะ อาจเป็นเม็ดแป้งหรือเม็ดแป้งผสมวิตามิน/เกลือแร่ (ขึ้นกับยี่ห้อ) การกินยาคุมแบบ 28 เม็ด ให้กินเรียงตามที่ระบุไว้ในแผงจนครบทุกเม็ดค่ะ ไม่มีวันที่ต้องหยุดกิน เมื่อกินจนหมดแผงแล้วให้เริ่มแผงใหม่ต่อไปได้เลยค่ะ โดยปกติเมื่อกินจนครบ 21 เม็ดแล้ว ประจำเดือนจะมาค่ะดังนั้นแนะนำให้ กินยาเม็ดคุมกำเนิดเม็ดต่อไปได้เลยค่ะ ไม่ต้องหยุดยาค่ะ